**Príloha č. 2 Oznámenia o zriadení kvalifikačného systému**

**Čestné vyhlásenie**

**pre účely preukázania splnenia podmienok účasti osobného postavenia**

Obchodné meno/názov: ...........................................................................................................

Sídlo: .........................................................................................................................................

IČO: ...........................................................................................................................................

Konajúci prostredníctvom: .........................................................................................................

ako žiadateľ predkladajúci žiadosť o zaradenie do ***Kvalifikačného systému Poradenstvo a služby v oblasti inovácií*** zriadeného dňa 14.03.2024 spoločnosťou Slovenský plynárenský priemysel, a.s., so sídlom Mlynské nivy 44/a, 825 11 Bratislava, na základe Oznámenia o zriadení kvalifikačného systému Poradenstvo a služby v oblasti inovácií (ďalej len „Oznámenie“)***,*** ev.č. VI-KS-026-24 (ďalej len „kvalifikačný systém“), týmto

**v y h l a s u j e m**

1. že som nebol, resp. že môj štatutárny orgán, člen štatutárneho orgánu ani prokurista nebol právoplatne odsúdený za úmyselný trestný čin proti majetku alebo úmyselný hospodársky trestný čin,
2. že nemám evidované nedoplatky na poistnom na sociálne poistenie a zdravotná poisťovňa neeviduje voči mne pohľadávky po splatnosti podľa osobitných predpisov, daňové nedoplatky voči daňovému úradu a colnému úradu podľa osobitných predpisov v Slovenskej republike a/alebo v štáte môjho sídla alebo miesta podnikania. Poistné na sociálnom poistení, ktorého lehota splatnosti bola žiadateľovi predĺžená v súlade s § 293ew ods. 2 písm. b) zákona č. 461/2003 Z. z., o sociálnom poistení v znení neskorších predpisov a nariadením vlády Slovenskej republiky č. 131/2020 Z. z., o splatnosti poistného na sociálne poistenie v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 v znení neskorších predpisov sa nepovažuje za neuhradené poistné na sociálnom poistení,
3. že na môj majetok nebol vyhlásený konkurz, nie som v reštrukturalizácii, nie som v likvidácii, ani nebolo proti mne zastavené konkurzné konanie alebo zrušený konkurz pre nedostatok majetku,
4. že som sa v predchádzajúcich troch rokoch pred podaním žiadosti o zaradenie do kvalifikačného systému nedopustil závažného porušenia odborných, profesijných alebo zmluvných povinností alebo závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,
5. že nie som sankcionovanou osobou v zmysle zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „Zákon o medzinárodných sankciách“), ani nie som priamo alebo nepriamo vlastnený alebo ovládaný sankcionovanou osobou a/alebo že akýkoľvek z mojich predstaviteľov alebo osôb konajúcich v mojom mene nie je sankcionovanou osobou,
6. že nie som v takom postavení, ktoré by mohlo negatívne ovplyvniť plnenie predmetu obstarávania alebo dobrú povesť Vyhlasovateľa. Postavenie žiadateľa, ktoré by mohlo negatívne ovplyvniť plnenie predmetu obstarávania alebo dobrú povesť Vyhlasovateľa je najmä:
* prípadné riziko súdnych sporov, exekučných alebo iných konaní, ktoré prebiehajú alebo by mohli podľa verejne publikovaných informácií žiadateľovi hroziť, a ktoré by mohli mať negatívny dopad na ekonomickú situáciu žiadateľa a jeho schopnosť riadneho plnenia záväzkov vyplývajúcich z predmetu obstarávania,
* existencia negatívnych mediálnych informácií, v zmysle ktorých je žiadateľ personálne alebo inak spájaný s činnosťou, ktorá poškodzuje jeho dobré meno a uzavretie zmluvy s takýmto žiadateľom by mohlo mať dopad na dobré meno Vyhlasovateľa.

V ............................, dňa ................... Podpis: ..........................................

*(uviesť miesto a dátum podpisu) (vypísať meno, priezvisko a funkciu konajúcej osoby)*